เรื่องร้องเรียน: บ้านตรงข้ามเลี้ยงสุนัขมีกลิ่นเหม็นโชยมาตลอดค่ะ ไม่เป็นอันได้นั่งทำงานเลย
การดำเนินการของเจ้าหน้าที่: วันที่ 22 ธันวาคม 2565 ได้ตรวจสอบสถานที่ถูกร้องเรียน บ้านเลขที่ 1669/845 ซอยสรณคมน์ 39 ถนน  สรณคมน์ แขวงสีกัน เขตดอนเมือง กรุงเทพมหานคร ลักษณะเป็นบ้านแฝด 2 ชั้น มีผู้พักอาศัย ให้ข้อมูลว่า       ได้เลี้ยงสุนัขไว้ภายในบ้าน จำนวน 7 ตัว โดยได้จัดที่สำหรับขับถ่ายมูลของสุนัขไว้บริเวณที่โล่งข้างบ้าน              จึงอาจก่อเกิดกลิ่นเหม็นรบกวนผู้อยู่อาศัยบริเวณใกล้เคียงได้ จึงได้ออกแบบตรวจแนะนำของเจ้าพนักงาน        ตามพระราชบัญญัติการสาธารณสุข พ.ศ. 2535 ให้รักษาสถานที่เลี้ยงสัตว์ให้สะอาด จัดเก็บสิ่งปฏิกูล              ให้ถูกสุขลักษณะ ไม่ปล่อยให้เป็นที่สะสม หมักหมม จนเกิดกลิ่นเหม็นรบกวนผู้อยู่อาศัยบริเวณใกล้เคียง
ความเห็นของผู้แจ้ง: กลิ่นดังกล่าวดีขึ้นแล้วค่ะ แต่บางครั้งจะมีกลิ่นท่อระบายน้ำบางช่วง เนื่องจากน้ำที่ใช้ซัก/ล้างทางฝั่งซ้ายทุกบ้าน จะไหลลงมาที่ท่อซึ่งฝังไว้ฝั่งขวาค่ะ ทำให้น้ำเสียจะมาออกันทางฝั่งที่มีท่อน้ำทิ้ง เกิดกลิ่นเหม็น ควรมีบริการลอกท่อ ล้างท่อเป็นประจำด้วย จะดีมากค่ะ นอกจากนั้นก็จะมีแมวอีกค่ะ เดินบนหลังคาบ้าน บางทีก็มากัดกัน สำรอกของเสีย หรือออกลูก รบกวนช่วยดูในส่วนนี้ด้วย ส่วนกลิ่นที่แจ้งไป ดีขึ้นมากค่ะ ขอบคุณมากๆทุกท่านที่ช่วยดูแลค่ะ สุขสันต์วันปีใหม่ค่ะ^^
พื้นที่: แขวงสีกัน เขตดอนเมือง กรุงเทพมหานคร